[ιερ]ις εξ ιερεων εν ηραιοις [μα]ρκος σεμπρωνιος αρουνκιος θεοδοτος [αρ]ριανου και σεμπρωνια αρουνκια [αρ]ριανη αδελφη αυτου [π]αιδες και εκγονοι και απ[ογονοι] [ι]ερεων και αρχιερεων και ασιαρχων ναων των εν εφεσω ιερασαμενοι δι ολου του ενιαυτου προς μεν τους θεους ευσεβως προς δε τους ανθρωπους φιλοτειμως ελαιοθετησαντες συν τη προοδω και τη εορτη των παναμαρειων και κλιδος αγωγη και τη αποθεσει των στεφανων τας πασας ημερας τριακοντα τεσσαρες οιτινες ου μονον τα ελαιοθεσια παρεσχον τοις πολειταις και ξενοις αλλα και πασιν τοις επιδημησασιν στρατοπεδοις εφ ων ιερωμενων και η θειοτης του δεσποτου ημων του αηττητου σεβαστου ιοβιου μαξιμινου εν τη πα[τρ]ιδι επελαμψεν και τα ληστηρια εξεκοψεν γενομενου του σταμνου του ελαιου δηναριων μυριων δια τας γενομενας εφ[εξ]ης ακαρπιας των ελαιων εστιασαντες εν τοις διονυσιοις και τοις ηραιοις παντας βουλευτας και πολιτας το καθ ολου των μυστηριων μηδεν παραλιποντες εν παντι τω ενιαυτω μητε θυσιαν μητε τριακαδα μηδεμιαν ενδεησαντες δοντες δε φιλοτειμως και μεγαλοψυχως και τας νομας ταις προοδοις των τε ανδρων και γυναικων παση τυχη και ηλικια το υπομνημα της στηλης ιδρυσαν εν τη στοα ην ο πατηρ αυτων εκ θεμελιων επεσκευασεν παρα τας στηλας και υπομνηματα των επιγραφων και την εικονα του επιπαππου αυτων σεμπρωνιου κλημεντος μυσταγωγησαντος τον ιερη και δι ολου του ενιαυτου αχωριστου γενομενου των μυστη[ριων] μαρκου αυρηλιου διοφαντου υου [-]ιου του απο μουσειου [φιλοσοφο]υ ιερεως των θεων.
IStr 310 + II2 p. 35
IStr 310 + II2 p. 35